Pressetekst: Omvisning i udstillingen ”Langt fra Verden”

**Kom og hør den personlige fortælling om fotoudstillingen: ”Langt fra Verden”**

Daniel Bødker Sørensen viser selv om i særudstillingen ”Langt fra Verden – Stemningsbilleder fra Rudersdal” på Mothsgården i Søllerød.

Hør Daniel fortælle om sine stemningsmættede fotos, der er optaget på en lang række lokaliteter rundt om i hele Rudersdal Kommune.

Daniels fascination af landskaberne og naturen i Rudersdal startede i hans barndom, hvor han ofte kom hos bedsteforældrene i Øverød. Han brugte mange timer i den omgivende natur ved Mølleåen, i Kirkeskoven, ad stierne mod Høje Sandbjerg og i Rude skov.

Daniels store fotoprojekt og udstilling har bragt ham ud i alle hjørner af Rudersdal Kommune. Det har givet ham et andet syn på Rudersdal-egnen og åbenbaret områdets store alsidighed og de mange smukke og foranderlige landskaber.

Daniels fotos er udgivet som bog og postkort, der kan købes i museumsbutikken.

**Sted:** Mothsgården, Søllerødvej 25, 2840 Holte

**Tid:** Søndag den 19. januar kl. 14-15

**Pris**  60 kr. pr. person. Børn under 18 år gratis.

**OBS!**: Begrænset antal efter ”først til mølle-princippet”.

**Tilmelding nødvendig på tlf. 46 11 56 50**